Coronavirus în România. 591 de cazuri înregistrate în ultimele 24 de ore. Crește numărul pacienților internați la ATI.
Alte 591 de cazuri noi de COVID-19 au fost raportate în ultimele 24 de ore. În total, de la debutul pandemiei, au fost raportate 1.090.408 de îmbolnăviri. În ultima zi s-au înregistrat 15 decese.
În urma testelor efectuate la nivel național, față de ultima raportare, au fost înregistrate 591 cazuri noi de persoane infectate cu SARS – CoV – 2 (COVID – 19), acestea fiind cazuri care nu au mai avut anterior un test pozitiv.Până astăzi, 21 august, pe teritoriul României, au fost confirmate 1.090.408 de cazuri de persoane infectate cu noul coronavirus (COVID – 19).1.051.800 de pacienți au fost declarați vindecați.În ultima zi s-au înregistrat 15 decese. Nu sunt raportate decese anterioare intervalului de referință.Până astăzi, 34.403 persoane diagnosticate cu infecție cu SARS – CoV – 2 au decedat.În unitățile sanitare de profil, numărul total de persoane internate cu COVID-19 este de 1.216. Dintre acestea, 182 sunt internate la ATI. Până la această dată, la nivel național, au fost prelucrate 8.964.748 de teste RT-PCR și 2.197.312 teste rapide antigenice. În ultimele 24 de ore au fost efectuate 15.386 de teste RT-PCR (4.471 în baza definiției de caz și a protocolului medical și 10.915 la cerere) și 24.715 teste rapide antigenice.